**סטיבן מייקל ג'יימס "סטיב" אובט, קצין** (אנגלית: **Stephen Michael James "Steve" Ovett, OBE**; נולד ב-9 באוקטובר 1955) הוא אתלט בריטי בעבר. הוא אלוף אולימפי בריצת 800 מטר (מוסקבה 1980), אלוף אירופה בריצת 1500 מטר (פראג 1978), ושיאן העולם בעבר בריצת 1500 מטר ובריצת מייל.

ביוגרפיה
--------

אובט נולד בברייטון, שבמחוז סאסקס. בשנת 1973 הוא זכה בתואר הבינלאומי הראשון שלו באליפות אירופה לנוער בריצת 800 מטר בתוצאה של 1:47.53 דקות.

באליפות אירופה באתלטיקה שנערכה ברומא, איטליה בשנת 1974 זכה אובט במדליית כסף בריצת 800 מטר בתוצאה של 1:45.77 דקות.

באולימפיאדת מונטריאול (1976) סיים אובט במקום חמישי בריצת 800 מטר בתוצאה של בתוצאה של 1:45.44 דקות ובמקום 11 בריצת 1500 מטר בתוצאה של 3:40.34 דקות. בשלב המוקמות הוא קבע תוצאה של 3:37.89 דקות.

### אלוף אירופה

באליפות אירופה באתלטיקה שנערכה בפראג, צ'כוסלובקיה בשנת 1978 זכה אובט בשתי מדליות, זהב וכסף. מדליית זהב בריצת 1500 מטר בתוצאה של 3:35.59 דקות ומדליית כסף בריצת 800 מטר 1:44.09 דקות.

בתחרות הגביע הביניבשתי של IAAF שנערכה בדיסלדורף, מערב גרמניה בשנת 1977 כנציג יבשת אירופה זכה אובט במדליית זהב בריצת 1500 מטר בתוצאה של 3:34.45 דקות.

### אלוף אולימפי ושיאן עולם

בתחרות שנערכה באוסלו, נורווגיה ב-1 ביולי 1980 קבע אובט בריצת מייל שיא עולם חדש של 3:48.8 דקות, שיפור לשיאו בן השנה של בן ארצו יריבו סבסטיאן קו (3:49.0 דקות). שבועיים לאחר מכן, שוב בתחרות שנערכה באוסלו ב-15 ביולי הוא השווה את שיאו העולמי של סבסטיאן קו, הפעם בריצת 1500 מטר בתוצאה של 3:32.1 דקות. שבועיים לאחר מכן, באולימפיאדת מוסקבה (1980) זכה אובט בשתי מדליות, זהב וארד. מדליית זהב בריצת 800 מטר בתוצאה של 1:45.40 דקות, לפני סבסטיאן קו (1:45.85 דקות) וניקולאי קירוב מברית המועצות (1:45.94 דקות) ומדליית ארד בריצת 1500 מטר בתוצאה של 3:38.99 דקות, אחרי סבסטיאן קו (3:38.40 דקות) ויורגן שטראוב (אנ') ממזרח גרמניה (3:38.80 דקות). בשלב המוקדמות הוא קבע תוצאה של 3:36.80 דקות. חודש לאחר המשחקים האולימפיים בתחרות שנערכה בקובלנץ, מערב גרמניה הוא שיפר את שיאו העולמי והעמיד אותו על 3:31.36 דקות. שיא זה החזיק מעמד 3 שנים ונישבר על ידי סידני מארי מארצות הברית (3:31.24 דקות).

בתחרות שנערכה בקובלנץ ב-26 באוגוסט 1981 קבע אובט בריצת מייל שיא עולם חדש של 3:48.40 דקות, שיפור לשיא הטרי בן השבוע של קו (3:48.53 דקות). שיא זה החזיק מעמד יומיים ונישבר שוב על ידי קו (3:47.33 דקות). שבוע לאחר מכן, בתחרות הגביע הביניבשתי של IAAF שנערכה ברומא, בספטמבר כנציג יבשת אירופה הוא זכה במדליית זהב בריצת 1500 מטר בתוצאה של 3:34.95 דקות.

אל אליפות העולם הראשונה באתלטיקה שנערכה בהלסינקי, פינלנד באוגוסט 1983, הגיע אובט כשיאן עולם, אך בגלל טעות טקטית בריצה הוא סיים רק במקום רביעי בריצת 1500 מטר בתוצאה של 3:42.34 דקות, אחרי המנצח בן ארצו סטיב קראם (3:41.59 דקות). בתחרות שנערכה ברייטי, איטליה ב-4 בספטמבר 1983 הוא קבע בריצה זו שיא עולם חדש של 3:30.77 דקות. שיא זה החזיק מעמד שנתיים ונישבר על ידי סטיב קראם (3:29.67 דקות).

באולימפיאדת לוס אנג'לס (1984) סבל אובט מדלקת סימפונות ולמרות זאת קבע בשלב חצי הגמר בריצת 800 מטר תוצאה של 1:44.81 דקות. בשלב הגמר הוא סיים במקום שמיני ואחרון לאחר שהתמוטט בקו בסיום בתוצאה של 1:52.28 דקות ולא הצליח להגן תוארו. הוא פונה לבית חולים ושם שהה במשך יומיים. בניגוד לעצת רופאיו ומאמניו הוא השתתף בריצת 1500 מטר ובשלב חצי הגמר קבע תוצאה של 3:36.55 דקות. בשלב הגמר הוא לא הצליח לסיים את הריצה ודורג בסופו של דבר במקום 12 כללי.

במשחקי חבר העמים שנערכו באדינבורו, סקוטלנד בשנת 1986 זכה אובט במדליית זהב בריצת 5000 מטר בתוצאה של 13:24.11 דקות.

באליפות העולם באתלטיקה, שנערכה ברומא בשנת 1987 סיים אובט במקום עשירי בריצת 5000 מטר בתוצאה של 13:33.49 דקות.

בשנת 1991 פרש אובט סופית מספורט תחרותי.

חייו האישיים
------------

לאחר המשחקים האולימפיים (מוסקבה 1980) התחתן אובט עם חברתו, רייצ'ל וולר. משנת 1992 הוא עובד כפרשן אתלטיקה בטלוויזיה ברשת CBC. כיום, הוא גרוש ומתגורר באוסטרליה. במסגרת משחקי חבר העמים שנערכו במלבורן 2006 עבד כפרשן ספורט ברשת BBC.

אחיו הצעיר, ניקולאס "ניק" אובט, הוא ספורטאי אולימפי שהשתתף בקלגרי 1988 ובאלברוויל 1992 בתחרות מזחלות מסוג לוז'. בנו, פרדי הוא אתלט המתמחה בריצות למרחקים בינוניים גם כן וזכה לאחרונה באליפות הפאן פסיפיק בריצת 800 מטר.

שיאים אישיים
------------

| מרחק | תוצאה | תאריך |
| --- | --- | --- |
| **ריצת 400 מטר** | 47.5 שניות | 1974 |
| **ריצת 800 מטר** | 1:44.09 דקות | 1978 |
| **ריצת 1000 מטר** | 2:16.0 דקות | 1979 |
| **ריצת 1500 מטר** | 3:30.77 דקות | 1983 **שיא עולם** |
| **ריצת מייל** | 3:48.40 דקות | 1981 **שיא עולם** |
| **ריצת 2000 מטר** | 4:57.71 דקות | 1982 |
| **ריצת 3000 מטר** | 7:41.3 דקות | 1977 |
| **ריצת 2 מייל** | 8:13.51 דקות | 1978 **שיא בריטניה** (הנוכחי) |
| **ריצת 5000 מטר** | 13:20.06 דקות | 1986 |

קישורים חיצוניים
----------------

ויקישיתוף מדיה וקבצים בנושא **סטיב אובט** בוויקישיתוף

* סטיב אובט, באתר הוועד האולימפי הבין-לאומי
* סטיב אובט, באתר olympedia.org
* סטיב אובט, באתר התאחדות האתלטיקה הבין-לאומית
* סטיב אובט, באתר Track and Field (גברים)
* סטיב אובט (אורכב 17.06.2009 ב Archive.today), באתר *UKA* (באנגלית)
* סטיב אובט, באתר אנציקלופדיה בריטניקה (באנגלית)

|  אלופים אולימפיים - ריצת 800 מטר (גברים) |
| --- |
| 

|  |
| --- |
| (1896): אדווין פלאק אוסטרליהאוסטרליה • (1900): אלפרד טייסו בריטניהבריטניה • (1904): ג'יימס לייטבודי ארצות הבריתארצות הברית • (1906): פול פילגרים ארצות הבריתארצות הברית • (1908): מל שפרד ארצות הבריתארצות הברית • (1912): טד מרדית' ארצות הבריתארצות הברית • (1920): אלברט היל בריטניהבריטניה • (1924): דאגלס לאו בריטניהבריטניה • (1928): דאגלס לאו בריטניהבריטניה • (1932): טומי המפסון בריטניהבריטניה • (1936): ג'ון וודרוף ארצות הבריתארצות הברית • (1948): מל ויטפילד ארצות הבריתארצות הברית • (1952): מל ויטפילד ארצות הבריתארצות הברית • (1956): טום קורטני ארצות הבריתארצות הברית • (1960): פיטר סנל ניו זילנדניו זילנד • (1964): פיטר סנל ניו זילנדניו זילנד • (1968): ראלף דובל אוסטרליהאוסטרליה • (1972): דייב ווטל ארצות הבריתארצות הברית • (1976): אלברטו חואנטורנה קובהקובה • (1980): סטיב אובט בריטניהבריטניה • (1984): ז'ואקים קרוז ברזילברזיל • (1988): פול ארנג קניהקניה • (1992): ויליאם טאנוי קניהקניה • (1996): וביורן רודל נורווגיהנורווגיה • (2000): נילס שומאן גרמניהגרמניה • (2004): יורי בורזקובסקי רוסיהרוסיה • (2008): ווילפרד בונגיי קניהקניה • (2012): דייוויד רודישה קניהקניה • (2016): דייוויד רודישה קניהקניה • (2020): עמנואל קוריר קניהקניה |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14346067
* Trove: 929684
* VIAF: 92248748
* WorldCat (עם VIAF): 92248748

 |